b"\n_START_ARTICLE_\nVolones\n_START_PARAGRAPH_\nVolones era la denominaci\xc3\xb3 alternativa donada pels romans als voluntarii, \xc3\xa9s a dir als que lluitaven a l'ex\xc3\xa8rcit sense obligaci\xc3\xb3 de fer-ho. Rebien aquest nom quan es tractava d'esclaus que en temps de necessitat eren allistats i voluntarii quan es tractava d'homes lliures. El primers van sorgir a la Segona Guerra P\xc3\xbanica quan despr\xc3\xa9s de la batalla de Cannes (216 aC) no es va poder completar un nou ex\xc3\xa8rcit i vuit mil esclaus es van oferir per cobrir els llocs i foren acceptats, rebent armament a c\xc3\xa0rrec de l'erari p\xc3\xbablic; com que es distingiren van rebre la llibertat i la ciutadania (per\xc3\xb2 aix\xc3\xb2 no era obligatori, encara que si freq\xc3\xbcent)."